A Colorado Párt jelöltje nyert a paraguayi elnökválasztáson | Euronews
A Colorado Párt jelöltje nyert a paraguayi elnökválasztáson
Írta: Károly Szilágyi és Reuters • A legfrissebb fejlemények: 24/04/2018
Mario Abdo Benitez beszédet mond Asuncionban -
A kormányzó Colorado Párt jelöltje nyerte a paraguayi elnökválasztást. Mario Abdo győzelmével az üzletbarát politikát folytató párt újabb öt éven át irányíthatja a dél-amerikai országot. Abdo korrupcióellenes kampányával és alacsony adópolitikájával lett népszerű. De le kellett győznie a vele szembeni félelmeket is, mivel édasapja az országot 35 éven át uraló diktátor, Alfredo Stroessner személyi titkára volt.
„Méltóak leszünk a paraguayi nép bizalmára. Őszintén, becsületesen és önfeláldozóan fogjuk a tőlünk telhető legtöbbet adni, hogy öt év múlva kimehessek az utcára, és fogadhassam a paraguayi emberek tapsát, mert teljesítettük az ígéreteinket” -mondta az új elnök.
Az előzetes felmérések szerint 18-20 százalékos előnyre számíthatott Abdo, de végül alig 4 százalékos előnnyel nyert. Az új elnök azt ígérte, el fogja nyerni azok bizalmát is, akik nem rá szavaztak.
Paraguayi politika